ROMÂNIA 
JUDEȚUL TIMIȘ
MUNICIPIUL TIMIȘOARA
DIRECȚIA PATRIMONIU	
COMPARTIMENTUL  SPAȚII CU ALTĂ DESTINAȚIE 
Nr.SC2021- 26287/21.09.2021

    REFERAT DE APROBARE 
                                            a PROIECTULUI DE HOTĂRÂRE
privind rezilierea contractului de comodat încheiat cu  Asociația Timișoara Capitală Culturală Europeană,  actuala  Asociația Timișoara 2021- Capitală Europeană a Culturii, având ca obiect  spațiul situat în Timișoara, Str. Alba Iulia nr.2
         
În temeiul Hotărârii Consiliului Local al Municipiului Timișoara nr.513/24.10.2018 a fost aprobată atribuirea în folosință gratuită, cu contract comodat  a spațiului situat în Timișoara Str. Alba Iulia ,nr.2, ca sediu asociație, încheindu-se contractul de comodat nr.9/09.11.2018 cu Asociația Capitală Culturală Europeană , actuala  Asociația Timișoara 2021- Capitală Europeană a Culturii, cu termen de valabilitate 5 ani, respectiv până la data de 08.11.2023 .
Spațiul - obiect al contractului nr.9/09.11.2018, situat la parterul imobilului cu intrare din strada Alba Iulia  are o suprafață utilă de 74 m, fiind identificat cu extrasul de Cartea Funciară nr.417847 Timișoara , nr.top 249, în proprietatea Primăriei Municipiului Timișoara.
Arătăm faptul că acest spațiu  a fost atribuit în folosință gratuită Asociației Timișoara Capitală Culturală Europeană,  actuala  Asociația Timișoara 2021- Capitală Europeană a Culturii cu destinația de sediu . 
Având în vedere faptul că Asociației i s-a atribuit de către Consiliul Județean Timiș , un spațiu pentru sediul Asociației  în Bastionul Theresia , iar adresa acestui spațiu : str. Popa Șapcă nr.4, Timișoara a fost înregistrat ca sediu al asociației, fiind precizat și pe site-ul oficial al asociației, apreciem faptul că, comodatarul –Asociația Timișoara Capitală Culturală Europeană, actuala  Asociația Timișoara 2021- Capitală Europeană a Culturii, nu și-a respectat obligația înscrisă la capitolul IV –Obligațiile Comodatarului punctul 4.2, litera b, respectiv ,, să folosească spațiul conform destinației sale , conform art.2.1 din contract’’, astfel că deși destinația acestuia era de sediu, spațiul a fost folosit sporadic pentru diverse evenimente .
Arătăm faptul că asociația nu poate deține 2 sedii și nu a respectat obligațiile contractuale asumate prin semnarea contractului de comodat nr.9/09.11.2018, respectiv prevederile punctului 4.2 litera e, astfel că suntem îndreptățiți să cerem rezilierea contractului de comodat, astfel cum stipulează clauza contractuală prevăzută la capitolului VII –Rezilierea și încetarea contractului, punctul 7.2.
           În temeiul  art. 129, aln.(2), litera c, din Ordonaţa  de Urgenţă a Guvernului  nr. 57/2019, privind Codul administrativ; 
 	În conformitate cu articolul 139, aln(3), litera g din Ordonanţa de Urgenţă a Guvernului nr. 57/2019, privind Codul administrativ;
	În conformitate cu  articolul 350, aln(1), litera a din Ordonanţa de Urgenţă a Guvernului nr. 57/2019, privind Codul administrativ;
	Având  în vedere prevederile legale enunțate  și obligațiile legale ale structurii Compartiment SAD privind administrarea și valorificare spațiilor din patrimoniul Municipiului Timișoara, apreciem faptul că, Proiectul de hotărâre  privind rezilierea contractului de comodat încheiat cu  Asociația Timișoara Capitală Culturală Europeană, actuala  Asociația Timișoara 2021- Capitală Europeană a Culturii,  având ca obiect  spațiul situat în Timișoara, Str. Alba Iulia nr.2, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara .

